緣識  其一四
作者：宋太宗
朝代：宋

paragraphs: 酒一杯，深深情不足，倚檻迢迢青草綠。
舉目煙飛勻灼灼，柳摇似舞春風曲。
葉嫩舒張芽徧拆，觸處芳菲尋未得。
妖妍艷艷爲誰流，鶑銜花墜落人頭。
世間萬事難裁剪，樂送樓臺聲遠遠。
斷續高低去復來，稀疏霧郁松枝偃。
暄和思滿郊，燕拂綠楊梢。
暖日倍添紅杏密，從容閑被野禽嘲。